《海棠》
宋代·李定

青帝行春信自专，精心知向海棠偏。不沾工部风骚力，犹占句芒造化权。

倚槛半开红朵密，绕池初应翠枝连。谁人与拔栽琼苑，看与花王斗后先。

作者简介：（1027—1087）宋扬州人，字资深。少受学于王安石。登进士第。为定远尉、秀州判官。对神宗问青苗，极言其便。熙宁八年，出知明州。元丰初，权御史中丞，论苏轼熙宁以来诗文攻击时政，怨谤君父，逮轼赴御史台狱穷治，为当时著名文字狱。后历至户部侍郎，出知青州，谪居滁州。